Vilniaus miesto paveldotvarkos programos

2 priedas

**FINANSAVIMO KRYPTIS**

**„KULTŪROS PAVELDO OBJEKTŲ VILNIAUS MIESTE IŠORĖS TVARKYBA“**

|  |  |  |
| --- | --- | --- |
| **Eil. Nr.** | **Tema** | **Aprašymas** |
| **1.** | **Finansavimo krypties tikslas** | Išsaugoti ir atgaivinti Vilniaus mieste esančius Kultūros paveldo objektus, skatinant jų išorės tvarkybos darbus. |
| **2.** | **Finansuojami darbai** | Pastatų, išskyrus nurodytus 7 eilutės 1 punkte, fasadų tvarkybos darbai, stogo konstrukcijų ir stogo dangos tvarkybos darbai, šiferinės stogo dangos keitimas į buvusią istorinę dangą (įskaitant utilizavimo paslaugas), cokolio, pamatų hidroizoliacijos, nuogrindos įrengimo darbai, langų, durų bei įvažiavimo į pastato(-ų) kiemą istorinių vartų restauravimas arba atkūrimas (pagal buvusį pavyzdį, tyrimus, analogus), patekimo į pastatą pritaikymo žmonėms su negalia darbai. |
| **3.** | **Projektavimo, tyrimų, ekspertizių finansavimas** | Projektavimo paslaugoms, tyrimams, ekspertizių parengimo paslaugoms finansavimas skiriamas tuo atveju, jeigu objektas dalyvauja paveldotvarkos programoje ir yra pradėti vykdyti rangos darbai. Tokiu atveju finansuojama 70 proc. projektavimo, tyrimų, ekspertizių rengimo išlaidų.Projektavimo, tyrimų išlaidos nefinansuojamos valstybės saugomiems nekilnojamojo kultūros paveldo objektams, kuriems šios išlaidos kompensuojamos pagal Kultūros paveldo departamento prie Lietuvos Respublikos kultūros ministerijos programas.  |
| **4.** | **Galimi pareiškėjai** | Fiziniai ir juridiniai asmenys pastatų savininkai, bendrojo naudojimo objektų valdytojai. |
| **5.** | **Privalomi pateikti dokumentai** | 1. Prašymas (Programos 1 priedas).
2. Pastato visumos ir numatytų tvarkyti jo dalių esamos padėties fotofiksacija, atlikta prieš pradedant tvarkybos darbus.
3. Teisės aktų nustatyta tvarka suderintas tvarkybos darbų projektas (įskaitant numatytų tvarkyti fasado elementų ir (ar) stalių gaminių darbo brėžinius) ir leidimas jį įgyvendinti.
4. Iš dalies finansuojamų tvarkybos darbų sąmata ir jos ekspertizė.
5. Projektavimo ir ekspertizių paslaugų atlikimo aktai ir sąskaitos faktūros, tyrimų dokumentai (pagal Programos 17 punktą), jeigu prašoma kompensuoti už šias paslaugas patirtas išlaidas.
6. Daugiabučio namo butų ir kitų patalpų savininkų sprendimas, priimtas Civilinio kodekso 4.85 straipsnyje nustatyta tvarka, pritarti tvarkybos darbams arba negyvenamosios paskirties pastato bendraturčių sprendimas, priimtas Civilinio kodekso 4.75 straipsnyje nustatyta tvarka, pritarti tvarkybos darbams.
 |
| **6.** | **Specialieji reikalavimai** | 1. Atliekant Pastatų išorės tvarkybos darbus (stogų ir fasadų tvarkybą) būtina sutvarkyti ar įrengti lietaus surinkimo ir nuvedimo sistemą (jeigu ji nebuvo įrengta);
2. Balkonų, lodžijų konstrukcijų, jų aptvarų ir stogelių konstrukcijų, nuosvyrų ir (ar) apskardinimų, karnizų, parapetų ir kitų fasado elementų ir architektūrinių detalių pakeitimą, remontą ir (ar) atkūrimą būtina atlikti pagal buvusį pavyzdį ar analogą.
 |
| **7.** | **Kitos sąlygos** | 1. Programos lėšomis nefinansuojami valstybės saugomi nacionalinio reikšmingumo lygmens objektai, kurių tvarkybos darbai finansuojami Kultūros paveldo departamento prie Lietuvos Respublikos kultūros ministerijos programų lėšomis.
2. Planuojami darbai gali būti atliekami etapais, ne ilgiau kaip per 3 metus.
3. Po tvarkybos darbų pabaigimo privaloma pateikti atliktų darbų priėmimo perdavimo aktus ir sąskaitas faktūras.
4. Po tvarkybos darbų pabaigimo, kartu su darbų atlikimo aktais, privaloma pateikti pastato visumos ir sutvarkytų jo dalių esamos padėties fotofiksacija (iš tų pačių taškų, kaip prieš pradedant tvarkybos darbus).
 |
| **8.** | **Finansavimo būdas** | Finansavimas skiriamas išlaidų kompensavimo būdu |
| **9.** | **Finansavimo intensyvumas** | 60 proc. |
| **9.** | **Vertinimo prioritetai** | 1. Pastatai, esantys Vilniaus senamiestyje (u. k. KVR 16073).
2. Pastatai, esantys Vilniaus miesto istorinėse dalyse: Žvėryne (u. k. KVR 33652), Naujamiestyje (u. k. KVR 33653), Antakalnyje (u. k. KVR 16084).
3. Pastatai, esantys Vilniaus senojo miesto ir priemiesčių archeologinėje vietovėje (u.k. KVR 25504).
4. Pastatai, esantys Šnipiškių dalyje, vadinamoje Skansenu (u. k. KVR 12599).
5. Pastatai, esantys Šnipiškių seniūnijoje.
6. Pastatai, esantys Rasų seniūnijoje.
7. Pastatai likusioje Vilniaus miesto teritorijoje.
8. Prašymo pateikimo data ir laikas.
 |

\_\_\_\_\_\_\_\_\_\_\_\_\_\_